AfriForum is môre in die hof oor plaasmoordsyfersArgieffoto Die burgerregte-organisasie AfriForum is Vrydag in die Pretoriase hooggeregshof om ’n bevel te kry ná sy formele versoek aan die afgedankte nasionale polisiekommissaris, Riah Phiyega, vir die SAPD se volledige plaasmoordstatistieke van 1990 tot 2015. Dit spruit uit die aansoek wat AfriForum in Mei 2015 ingevolge die Wet op die Bevordering van Toegang tot Inligting gebring het. Die aansoek is gebring nadat die regering in 2007 bekend gemaak het dat geen verdere statistieke oor plaasmoorde ingesamel sal word nie. Phiyega het egter in Maart 2015 gesê dat die SAPD nog al die jare daarmee besig is. Sy het beweer die syfers word om “operasionele redes” steeds bygehou, maar nie gepubliseer nie. AfriForum dryf sedert 2012 ’n veldtog om korrekte statistieke rondom plaasmoorde en -aanvalle te bekom, asook om dié tot prioriteitsmisdaad verklaar te kry.